La Comissió Europea (CE) va autoritzar el cultiu comercial d'organismes modificats genèticament (OMG) per primer cop el 1998.
A Catalunya però, aquest cultiu es va iniciar el 2003 amb varietats comercials de blat de moro modificat genèticament resistents al barrinador.
Des de llavors les varietats comercials d'OMG s'han cultivat contínuament a Catalunya.
Les comarques que tenen una proporció més gran de blat de moro modificat genèticament han estat les que són tradicionalment més afectades pels barrinadors del blat de moro, que es localitzen al litoral de Girona i als regadius de Lleida.
Actualment, l'únic OMG autoritzat pel seu cultiu a la Unió Europea (UE) és el blat de moro modificat genèticament (amb la modificació genètica MON810 o blat de moro Bt), que confereix resistència a certs lepidòpters ("taladres" o barrinadors Sesamia nonagrioides Lef. i Ostrinia nubilalis ).
Per tant, a Catalunya es permet el cultiu de varietats comercials inscrites al Registre de Varietats de blat de moro OMG (MON810).
No obstant això, els productors de blat de moro modificat genèticament a Catalunya han de complir certes obligacions i l'administració de la Generalitat de Catalunya vetlla per garantir el compliment d'aquestes obligacions en el territori.
Els titulars de les explotacions que produeixen blat de moro modificat genèticament (MON810) a Catalunya, ja sigui en primera com en segona collita, tenen les següents obligacions.
D'acord amb el Decret 62/2015, de 28 d'abril, pel qual s'estableixen mesures per a l'exercici de les competències de la Generalitat de Catalunya en matèria dels organismes modificats genèticament (OMG), han de declarar en DUN el cultiu OMG indicant la superfície, la varietat i la localització exacta.
Aquestes declaracions formaran part del Registre oficial d'organismes modificats genèticament de Catalunya (ROMGCat).
Actualment la DUN ja permet declarar tant la primera com la segona collita amb l'especificació de la varietat de blat de moro modificat genèticament utilitzat.
En cas que un agricultor vulgui utilitzar una varietat de blat de moro modificat genèticament que no aparegui a la llista de DUN, podrà sol·licitar a l'administració la incorporació d'aquesta varietat en la llista.
La llista de varietats de blat de moro modificat genèticament també permet triar l'opció "VARIETAT OMG_PENDENT DE TRIAR".
Aquesta opció es pot triar quan en fer la DUN encara no s'ha decidit quina varietat de blat de moro modificat genèticament es vol cultivar en la campanya.
L'administració requerirà posteriorment, al titular que hagi indicat aquesta opció, quina varietat ha utilitzat finalment per incloure la informació al ROMGCat.
No informar de la varietat comporta una infracció.
Les modificacions i baixes de les dades de les parcel·les declarada a la DUN es comunicaran dins del termini i pels mitjans propis que preveu la mateixa DUN.
D'acord amb el Reglament 1830/2003, del Parlament Europeu i del Consell, de 22 de setembre de 2003, relatiu a la traçabilitat i a l'etiquetatge dels organismes modificats genèticament i a la traçabilitat dels aliments i pinsos produïts a partir d'aquests, han de disposar de registres de les transaccions amb OMG i han d'informar el següent operador sobre els OMG.
La norma inclou les transaccions (compra-venda), ja siguin amb intercanvi monetari o no, a qualsevol operador.
Traçabilitat: la capacitat de seguir el rastre dels OMG i els productes produïts a partir d'aquests al llarg de les cadenes de producció i distribució en totes les fases de la seva comercialització.
Operador: tota persona física o jurídica que comercialitzi un producte o rebi un producte comercialitzat a la Unió Europea, tant d'un Estat Membre com d'un tercer país, en qualsevol fase de la seva producció o distribució, exceptuant el consumidor final.
Així doncs, els titulars de les explotacions tenen l'obligació de guardar documents justificatius (ja siguin albarans, factures, etiquetes o altres) de:
Model de document d'acompanyament del DARP
La documentació justificativa de la compra (adquisició) o la venda (o lliurament) de blat de moro modificat genèticament haurà de contenir la següent informació mínima exigible que s'ha de poder identificar obligatòriament:
El Departament d'Agricultura, Ramaderia, Pesca i Alimentació (DARP) és competent per establir i executar el Pla de Vigilància i Control del cultiu comercial d'OMG a Catalunya que ha posat en marxa per tal de controlar el compliment de les obligacions del titulars de les explotacions agràries que produeixen blat de moro OMG a Catalunya.
Tipus i Número de controls a realitzar
Es realitzaran controls a tot Catalunya conjuntament amb els controls de condicionalitat i de superfície.
Les actuacions de l'administració van dirigides a comprovar la veracitat de les dades referent al cultiu d'OMG dels titulars de les explotacions agràries que declaren la DUN mitjançant visites als agricultors i el control de la documentació i la superfície de cultiu declarada.
Es considerà el risc de cada explotació segons la zona de cultiu i la superfície declarada.
El Pla estableix diferents tipus de controls que inclouen inspecció de camp, inspecció documental i mostreig de camp, segons el cas.
El nombre final d'explotacions a comprovar dependrà del mostreig general que es realitzarà en el marc del pla de control oficial, però que serà d'un mínim de:
Conseqüències del control en cas de detecció d'incompliments
Els incompliments de les obligacions establertes per normativa pel cultiu d'OMG incorren en infraccions.
Els diferents tipus d'actuacions que es poden posar en marxa com a conseqüència de la detecció d'un incompliment són:
Inici d'un procediment sancionador: en aquells casos tipificats com a infracció en la legislació d'OMG.
Alcalde Rovira Roure, 191 | Edifici DARP-1| 25198 Lleida | Telèfon: 973 249904